Meddelelse fra Kommissionen om en vejledning vedrørende udfyldelse af afsnit 9 i standardformularen i bilaget til Kommissionens gennemførelsesforordning (EU) 2019/723

(2021/C 507/01)

Indholdsfortegnelse

1. Vejledningens formål 2

2. Punkt 9.1 »Samlet konklusion om opnået grad af overholdelse« 2

3. Punkt 9.2 »Identifikation af medlemsstaten/den kompetente myndighed, der forelægger årsrapporten« 2

4. Tabel 1: Antal kontroller for alle kompetente myndigheder — kontrolmyndigheder — kontrolorganer 2

1.1. Registrerede erhvervsdrivende, der er i besiddelse af et certifikat pr. 31. december i rapporteringsåret 3

1.2. Grupper af erhvervsdrivende, der er i besiddelse af et certifikat pr. 31. december i rapporteringsåret 4

5. Tabel 2: Manglende overholdelse 4

2.1. Antal tilfælde af konstateret manglende overholdelse 4

2.2. Foranstaltninger, der er truffet ved konstaterede tilfælde af større og kritisk manglende overholdelse 5

6. Tabel 3: Tilsyn og audit 5

3.1. Nye kontrolorganer, som den kompetente myndighed har delegeret kontrolopgaver til/kontrolorganer, hvor delegationen er blevet trukket tilbage 5

3.2. Tilsyn med kontrolorganerne, der udføres af den kompetente myndighed (kun relevant, hvis den kompetente myndighed delegerer kontrolopgaver til kontrolorganerne) 5

3.3. Auditaktiviteter, der udføres af den kompetente myndighed på kontrolmyndigheder (kun relevant, hvis den kompetente myndighed delegerer kontrolopgaver til kontrolmyndighederne) 5

7. Tabel 4. Individuel formular om tilsyn af kontrolorganet 6

8. Tabel 5. Tiltag og foranstaltninger, der er truffet af den kompetente myndighed i rapporteringsåret for at sikre effektiviteten af officiel kontrol udført af kontrolmyndigheder/kontrolorganer 6

1. Vejledningens formål

Formålet med denne vejledning er at bistå medlemsstaterne, når de skal indgive oplysninger og data om økologisk produktion og mærkning af økologiske produkter i deres årsrapporter om gennemførelsen af deres flerårige nationale kontrolplaner i henhold til afsnit 9, del II i bilaget til Kommissionens gennemførelsesforordning (EU) 2019/723, (1) som ændret ved Kommissionens gennemførelsesforordning (EU) 2021/1935 af 8. november 2021 (2).

Denne vejledning skal supplere Kommissionens meddelelse om en vejledning vedrørende udfyldelse af standardformularen i bilaget til Kommissionens gennemførelsesforordning (EU) 2019/723 om regler for anvendelsen af Europa-Parlamentets og Rådets forordning (EU) 2017/625 for så vidt angår den standardformular, der skal anvendes i de årsrapporter, som medlemsstaterne forelægger (3).

I denne henseende finder definitionerne i afsnit 4 i Kommissionens meddelelse 2021/C 71/01 også anvendelse på den økologiske sektor.

Det er kun Den Europæiske Unions Domstol, der har kompetence til at fortolke EU-lovgivningen autoritativt.

2. Punkt 9.1 »Samlet konklusion om opnået grad af overholdelse«

Disse oplysninger angives i et tekstfelt til fri tekst.

Medlemsstaterne bør tage hensyn til vejledningen i afsnit A.1 i del II til Kommissionens meddelelse 2021/C 71/01.

3. Punkt 9.2 »Identifikation af medlemsstaten/den kompetente myndighed, der forelægger årsrapporten«

Disse oplysninger angives i en formular.

Medlemsstaterne skal forelægge følgende identifikationsoplysninger:

— data fra: navnet på den medlemsstat og navnet på den kompetente myndighed, der forelægger rapporten

— antal kompetente myndigheder, hvis data er blevet indarbejdet (A): det samlede antal kompetente myndigheder som defineret i artikel 3, nr. 3, i forordning (EU) 2017/625, herunder på nationalt, regionalt eller lokalt plan, hvis det er relevant

— antal kontrolmyndigheder, hvis data er blevet indarbejdet (B): det samlede antal kontrolmyndigheder som defineret i artikel 3, nr. 55, i forordning (EU) 2018/848, herunder på nationalt, regionalt eller lokalt plan, hvis det er relevant

— antal kontrolorganer, hvis data er blevet indarbejdet (C): det samlede antal kontrolmyndigheder som defineret i artikel 3, nr. 56, i forordning (EU) 2018/848 (4)

— samlet antal myndigheder/organer, hvis data er blevet indarbejdet (A) + (B) + (C): summen af A, B og C

— rapporteringsperiode: Medlemsstaterne bør tage hensyn til vejledningen i afsnit 6 i Kommissionens meddelelse 2021/C 71/01.

4. Tabel 1: Antal kontroller for alle kompetente myndigheder/kontrolmyndigheder/kontrolorganer

Disse oplysninger angives i to tabeller 1.1 og 1.2.

1.1. Registrerede erhvervsdrivende, der er i besiddelse af et certifikat pr. 31. december i rapporteringsåret

For enhver linje i tabel 1.1 (1.a, 1.b …) skal medlemsstaterne angive følgende oplysninger i de tilsvarende kolonner:

— kodenummer eller navn på den kompetente myndighed/kontrolmyndigheden/kontrolorganet:

for organer med delegerede opgaver henvises der til det kodenummeret, som de har fået tildelt af den kompetente myndighed i overensstemmelse med artikel 28, stk. 2, i forordning (EU) 2017/625

for kontrolmyndigheder henvises der til navnet eller kodenummeret eller begge på kontrolmyndighederne

for kompetente myndighederhenvises der til navnet på de kompetente myndigheder

— antal erhvervsdrivende:

for kompetente myndigheder: antal erhvervsdrivende, der kontrolleres og certificeresdirekte af de kompetente myndigheder, der fremgår af fortegnelsen over erhvervsdrivende i henhold til artikel 34, stk. 6, i forordning (EU) 2018/848 pr. 31. december i rapporteringsåret

for kontrolmyndigheder og kontrolorganer: antal erhvervsdrivende, der kontrolleres og certificeres af kontrolmyndighederne/kontrolorganerne, der fremgår af fortegnelsen over erhvervsdrivende i henhold til artikel 34, stk. 6, i forordning (EU) 2018/848 pr. 31. december i rapporteringsåret

Erhvervsdrivende, hvis certifikat er blevet »suspenderet« eller »tilbagetrukket« skal ikke tælles med, når suspensionen eller tilbagetrækningen af deres certifikat fandt sted i rapporteringsåret. Det samme gælder for »erhvervsdrivende, hvis certificering stadig er under behandling«.

— antal verificeringer af overholdelse af artikel 38, stk. 3, i forordning (EU) 2018/848 (fysisk og ikkefysisk):

dette antal henviser til det samlede antal verificeringer af overholdelse, der fandt sted i rapporteringsåret, uanset om dette omfatter fysiske inspektioner på stedet.

— antal udførte fysiske inspektioner på stedet. Dette henviser til kontrol, der omfatter fysiske inspektioner på stedet i følgende tilfælde: — årlige kontroller af udstedelsen eller forlængelsen af certifikater, jf. artikel 38, stk. 5, i forordning (EU) 2018/848 — supplerende risikobaserede kontroller, jf. artikel 38, stk. 4, litra b), i forordning (EU) 2018/848 — det samlede antal af »årlige kontroller« og »supplerende risikobaserede kontroller« og — det samlede antal af »årlige kontroller« og »supplerende risikobaserede kontroller«, der blev udført uden forudgående offentliggørelse, jf. artikel 38 stk. 4, litra a), i forordning (EU) 2018/848.

Medlemsstaterne bør også tage hensyn til vejledningen ved at henvise til teksten i afsnit 4, litra a), i Kommissionens meddelelse 2021/C 71/01 (Sådan tælles offentlige kontroller).

— antal stikprøver i henhold til artikel 38, stk. 4, litra c), i forordning (EU) 2018/848

Medlemsstaterne bør oplyse antallet af de stikprøver, der skal udtages under offentlig kontrol (årlig, supplerende risikobaseret, uanmeldt) på følgende måde:

det samlede antal stikprøver, der er udtaget og analyseret og

det antal stikprøver med konstatering af produkter og stoffer, som ikke er tilladt til anvendelse i økologisk produktion.

Hvis flere stikprøver udtages fra det samme vareparti fra en erhvervsdrivende ved en enkelt lejlighed, bør medlemsstaterne rapportere dem som en stikprøve.

Hvis der imidlertid udtages flere stikprøver fra forskellige varepartier/produkter fra en erhvervsdrivende ved en enkelt lejlighed, bør medlemsstaterne rapportere hver af dem.

1.2. Grupper af erhvervsdrivende, der er i besiddelse af et certifikat pr. 31. december i rapporteringsåret

For enhver linje i tabel 1.2 (2.a, 2.b …) skal medlemsstaterne indsætte følgende oplysninger i de tilsvarende kolonner:

— kodenummer eller navn på den kompetente myndighed/kontrolmyndigheden/kontrolorganet

— antal grupper.

— Dette henviser til det samlede antal grupper af erhvervsdrivende, der kontrolleres og certificeres af hver kompetente myndighed/kontrolmyndighed/kontrolorgan

— identifikation af gruppen. Dette henviser til navn eller anden identifikation af hver gruppe af erhvervsdrivende

— samlet antal erhvervsdrivende, der er medlem af grupperne. Dette henviser til det samlede antal af medlemmer af hver gruppe af erhvervsdrivende

— samlet antal officielle kontroller af grupper. Dette henviser til det samlede antal af officielle kontroller af hver gruppe af erhvervsdrivende på følgende måde:

årlig verificering af etablering og drift af systemet for intern kontrol uanset om det omfatter en fysisk inspektion på stedet, jf. artikel 38, stk. 1, litra d), i forordning (EU) 2018/848

fornyede kontroller af medlemmer af grupper, jf. artikel 38, stk. 4, litra d), i forordning (EU) 2018/848 og artikel 7 i forordning (EU) 2021/279

markbesøg, jf. artikel 2, stk. 5, i forordning (EU) 2021/771 og

supplerende risikobaseret kontrol, jf. artikel 38, stk. 4, litra b), i forordning (EU) 2018/848.

— antal fornyede kontroller hos medlemmer af grupper. Dette henviser til fornyede kontroller af medlemmer, der er udført af den kompetente myndighed/kontrolmyndigheden/kontrolorganet for hver gruppe af erhvervsdrivende og

— inspektioner, hvori der mindst blev udtaget en prøve.

5. Tabel 2: Manglende overholdelse

Disse oplysninger angives i to tabeller 2.1 og 2.2.

2.1. Antal tilfælde af konstateret manglende overholdelse

For hver linje i tabel 2.1 (1.a, 1.b …) skal medlemsstaterne angive følgende oplysninger i de tilsvarende kolonner:

— navn eller kodenummer på den kompetente myndighed/kontrolmyndigheden/kontrolorganet

— generelle produktionsregler. Dette henviser til konstaterede tilfælde af større og kritisk manglende overholdelse, der vedrører de generelle produktionsregler, jf. artikel 9, 10 og 11 i forordning (EU) 2018/848 og tilsvarende sekundær lovgivning

— særlige produktionsregler. Dette henviser til konstaterede tilfælde af større og kritisk manglende overholdelse, der vedrører de særlige produktionsregler, jf. artikel 12 til 21 samt bilag II til forordning (EU) 2018/848 og forordning (EU) 2020/464 og (EU) 2021/1189

— ikketilladte stoffer eller produkter. Dette henviser til konstaterede tilfælde af større og kritisk manglende overholdelse, der vedrører forekomst af produkter og stoffer, der ikke er tilladt til anvendelse i økologisk produktion

— undtagelser. Dette henviser til konstaterede tilfælde af større og kritisk manglende overholdelse, der vedrører undtagelserne i artikel 22 i forordning (EU) 2018/848 og forordning (EU) 2020/1691

— dokumenter og fortegnelser. Dette henviser til konstaterede tilfælde af større og kritisk manglende overholdelse, der vedrører dokumenter og fortegnelser i artikel 39 i forordning (EU) 2018/848 og forordning (EU) 2021/1691

— regler for grupper af erhvervsdrivende. Dette henviser til konstaterede tilfælde af større og kritisk manglende overholdelse, der vedrører regler for grupper af erhvervsdrivende, jf. artikel 36 i forordning (EU) 2018/848, artikel 4 til 7 i forordning (EU) 2021/279 og artikel 2 i forordning (EU) 2021/771

— mærkning Dette henviser til konstaterede tilfælde af større og kritisk manglende overholdelse, der vedrører mærkningsreglerne, jf. artikel 30 til 33 i forordning (EU) 2018/848 og artikel 3 i forordning (EU) 2021/279 og

— andet. Dette henviser til konstaterede tilfælde af større og kritisk manglende overholdelse, der vedrører alle andre regler end dem, der er nævnt ovenfor.

2.2. Foranstaltninger, der er truffet ved konstaterede tilfælde af større og kritisk manglende overholdelse

Medlemsstaterne bør oplyse om både det samlede antal foranstaltninger, der er truffet af de kompetente myndigheder/kontrolmyndighederne/kontrolorganerne for at genoprette overholdelsen og antallet af foranstaltninger i kolonne B1-B9 i tabel 2.2.

Når medlemsstaterne giver sådanne oplysninger, bør de tage hensyn til, at de kompetente myndigheder/kontrolmyndighederne/kontrolorganerne kan træffe mere end en foranstaltning i visse tilfælde af konstateret manglende overholdelse, og derfor kan det samlede antal af konstaterede manglende overholdelser og det samlede antal af foranstaltninger være forskellige.

6. Tabel 3: Tilsyn og audit

Disse oplysninger angives i tre tabeller 3.1, 3.2 og 3.3.

3.1. Nye kontrolorganer, som den kompetente myndighed har delegeret kontrolopgaver til/kontrolorganer, hvor delegationen er blevet trukket tilbage

Medlemsstaterne bør angive antallet af nye organer, som den kompetente myndighed har delegeret kontrolopgaver til i rapporteringsåret (linje B) og antallet af kontrolorganer, hvor delegationen er blevet trukket tilbage i rapporteringsåret (linje C).

For at sikre overensstemmelse mellem data bør medlemsstaterne også oplyse antallet af organer med delegerede opgaver i begyndelsen (linje A) og i slutningen af rapporteringsåret (linje D).

Medlemsstaterne kan også angive kommentarer, hvis det er nødvendigt for at afklare situationen.

3.2. Tilsyn med kontrolorganerne, der udføres af den kompetente myndighed (kun relevant, hvis den kompetente myndighed delegerer kontrolopgaver til kontrolorganerne)

Denne tabel har to dele 3.2.a og 3.2.b.

Medlemsstaterne bør angive de generelle oplysninger om tilsyn med kontrolorganerne i den første del 3.2.a. som angivet i kolonne D, E og F i tabellen.

»Tilsynsaudit« i kolonne E henviser til audit eller inspektioner, jf. artikel 33, litra a), i forordning (EU) 2017/625.

Medlemsstaterne kan anvende kolonnen »kommentarer« til at give forklaringer, når dækningen er mindre end 100 % eller mere end 100 %, hvis medlemsstaten har mere end en kompetent myndighed, der udfører tilsyn.

I den anden del 3.2.b i tabellen bør medlemsstaterne give detaljerede oplysninger om tilsynet med hvert kontrolorgan som angivet i kolonne G til M i tabellen.

»Revisionen af de erhvervsdrivendes sagsmapper« i kolonne J i tabellen henviser til revisionen af kontrolfortegnelser for de erhvervsdrivende, der er certificeret af det berørte kontrolorgan enten i løbet af kontorrevisionen eller i løbet af den fysiske inspektion på stedet. Sidstnævnte inspektion kan udføres enten direkte af den kompetente myndigheds personale eller af kontrolorganets inspektører (markbesøg).

Ligeledes henviser »revision af erhvervsdrivendes fortegnelser« i kolonne L til revisionen af kontrolfortegnelser for grupper af erhvervsdrivende, der er certificeret af det berørte kontrolorgan, og det kan vedrøre verificeringer af etablering og drift af systemet for intern kontrol eller fornyede inspektioner af medlemmer af grupper eller markbesøg.

Medlemsstaterne skal kun udfylde kolonne N, hvis de også udfylder den valgfrie tabel 4. I dette tilfælde skal de angive referencenummeret på den »individuelle formular« for hvert kontrolorgan.

3.3. Auditaktiviteter, der udføres af den kompetente myndighed på kontrolmyndigheder (kun relevant, hvis den kompetente myndighed delegerer kontrolopgaver til kontrolmyndighederne)

Medlemsstaterne bør give oplysninger om audit af økologiske kontrolmyndigheder, der er udført i overensstemmelse med artikel 6 i forordning (EU) 2017/625 som angivet i kolonne K til M i tabel 3.3.

7. Tabel 4. Individuel formular om tilsyn af kontrolorganet

Disse oplysninger i tabel 4 er valgfrie.

Hvis medlemsstaterne vælger at udfylde denne tabel, skal de oprette en individuel formular for hvert kontrolorgan under deres tilsyn og oprette et referencenummer for hver individuel formular.

Medlemsstaterne bør forelægge oplysninger i form af et resumé om de vigtigste resultater af tilsynsauditterne i henhold til de fem foruddefinerede kategorier i tabel 4. De kan også tilføje tekstoplysninger om andre resultater, der ikke er omfattet af de fem foruddefinerede kategorier.

Medlemsstaterne bør angive tekstoplysninger i konklusionen om de foranstaltninger, der er truffet af de kompetente myndigheder for at genoprette overensstemmelse.

8. Tabel 5. Tiltag og foranstaltninger, der er truffet af den kompetente myndighed i rapporteringsåret for at sikre effektiviteten af officiel kontrol udført af kontrolmyndigheder/kontrolorganer

Denne oplysning er den samme som den, der blev anmodet om i del I i bilag til forordning (EU) 2019/723. Ved at udfylde denne tabel i det økologiske landbrugsinformationssystem (OFIS) skal medlemsstaterne ikke udfylde del I i det særlige modul for indsendelse af de årlige rapporter i IT-informationssystemet vedrørende offentlig kontrol (årlig rapportering om officiel kontrol).

Medlemsstaterne skal forelægge tekstoplysninger om de foranstaltninger, der er truffet for at sikre effektiviteten af det nationale økologiske kontrolsystem i henhold til de seks foruddefinerede kategorier af tekst, og kan tilføje andre initiativer, der ikke er foruddefineret i tabel 5.

(1) Kommissionens gennemførelsesforordning (EU) 2019/723 af 2. maj 2019 om fastlæggelse af regler for anvendelsen af Europa-Parlamentets og Rådets forordning (EU) 2017/625 for så vidt angår den standardformular, der skal anvendes i de årsrapporter, som medlemsstaterne forelægger (EUT L 124 af 13.5.2019, s. 1).

(2) Kommissionens gennemførelsesforordning (EU) 2021/1935 af 8. november 2021 om ændring af gennemførelsesforordning (EU) 2019/723 for så vidt angår de oplysninger og data om økologisk produktion og mærkning af økologiske produkter, der skal indgives ved hjælp af standardformularen (EUT L 396 af 10.11.2021, s. 17).

(3) EUT C 71 af 1.3.2021, s.1.

(4) Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).